[{"text_idx": "#000002", "text": "Un agwedd gyffredin ar fywyd y dynion oedd disgyblaeth a rheoliadau\u2019r Llynges. O olchi gwisgoedd swyddogol i gael caniata\u0302d i fod yn absennol, roedd bob amser gyfarwyddyd gan yr Is-Lyngesydd Dare ynghylch y drefn gywir i\u2019w dilyn. Roedd gwaharddiad llwyr ar fynychu\u2019r tri thafarndy yn y dref. Roedd llawer o lythyron Dare yn ymwneud a\u0302 digwyddiadau diweddar, er enghraifft, roedd un am y nifer fawr o docynnau rheilffordd am ddim a roddwyd heb reswm da cyn 7 Mehefin 1916."}, {"text_idx": "#000007", "text": "I\u2019r rheiny a wasanaethai ar y llongau, roedd anaf neu angau yn fygythiad go iawn. Roedd yn hollol bosibl i griw cyfan gael ei golli. Mae tynged yr HMS PRIZE ym 1917 yn dangos hyn yn glir. Ar o\u0302l ymosod ar yr U 93, nid oedd y criw yn sylweddoli bod y llong danfor wedi dianc ac wedi rhoi gwybod i forlys yr Almaen am fodolaeth y llong-Q. Yn fuan wedyn, ymosodwyd ar y PRIZE gan yr U 48 a lladdwyd pawb ar ei bwrdd."}, {"text_idx": "#000009", "text": "Sut bynnag, mae\u2019n debyg nad oedd bywyd y dynion a wasanaethai yn y canolfannau llyngesol yn ddiflastod i gyd. Ganrif ar o\u0302l y digwyddiadau hyn, mae\u2019n bosibl gweld ochr fwy doniol. Yn sicr, roedd rhai o\u2019r rheoliadau a gyflwynwyd yn ymwneud a\u0302 sefyllfaoedd eithaf anarferol. Er enghraifft, mae un llythyr yn cyfarwyddo llongwyr i osgoi anfon eu dillad budr neu bysgod drwy\u2019r post."}, {"text_idx": "#000013", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach\nAnimeiddiad : Carcharorion Almaenig mewn ymgais feiddgar i ddianc o\u2019r Gogarth, Llandudno"}, {"text_idx": "#000014", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach"}, {"text_idx": "#000016", "text": "Royal Commission on the Ancient"}]